
ŠIAULIŲ MIESTO SAVIVALDYBĖS TARYBA

SPRENDIMAS
DĖL ŠIAULIŲ MIESTO SAVIVALDYBĖS TARYBOS 2024 M. LAPKRIČIO 7 D. SPRENDIMO NR. T-448 „DĖL PRITARIMO SUDARYTI ŽEMĖS SKLYPO TILŽĖS G. 155, ŠIAULIŲ MIESTE, VALSTYBINĖS ŽEMĖS PANAUDOS SUTARTĮ“ PAKEITIMO 

2024 m.                   d. Nr. T-
Šiauliai 

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 8 straipsnio 1 dalimi, 3 dalies 1 punktu, Valstybinės žemės perdavimo neatlygintinai naudotis taisyklių, patvirtintų Lietuvos Respublikos Vyriausybės 1995 m. lapkričio 13 d. nutarimo Nr. 1428 „Dėl Valstybinės žemės perdavimo neatlygintinai naudotis taisyklių patvirtinimo“ 1 punktu, 3, punktu, 4.1 ir 4.2 papunkčiais, Statybos techniniu reglamentu STR 1.12.06:2002 „Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymo Nr. 565 „Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ 1 punktu (toliau – STR 1.12.06:2002), įgyvendindama Šiaulių miesto savivaldybės vardu sudaromų sutarčių pasirašymo tvarkos aprašo, patvirtinto Šiaulių miesto savivaldybės tarybos 2023 m. rugsėjo 7 d. sprendimo Nr. T-381 „Dėl Šiaulių miesto savivaldybės vardu sudaromų sutarčių pasirašymo tvarkos aprašo patvirtinimo“ 1 punktu, 5.9 papunktį, 9 punktą, atsižvelgdama į valstybinio Šiaulių dramos teatro 2024-10-02 prašymą Nr.  R4-230 (registracijos DVS „Avilys“ Nr. G‑7731), Nacionalinės žemės tarnybos prie Aplinkos ministerijos 2024-11-26 raštą Nr. 1SD-94901-(8.5 E.) „Dėl valstybinės žemės panaudos sutarties atitikties teisės aktų reikalavimams ir galimybės ją registruoti Nekilnojamojo turto registre“, Šiaulių miesto savivaldybės taryba nusprendžia:
Pakeisti Šiaulių miesto savivaldybės tarybos 2024 m. lapkričio 7 d. sprendimą Nr. T-448 „Dėl pritarimo sudaryti žemės sklypo Tilžės g. 155, Šiaulių mieste, valstybinės žemės panaudos sutartį“:
.	Pakeisti 1 punktą ir jį išdėstyti taip:
„. Perduoti neatlygintinai naudotis septyniasdešimt penkeriems metams valstybiniam Šiaulių dramos teatrui 0,4160 ha ploto žemės sklypo dalį bendrai naudojamame 0,4329 ha ploto valstybinės žemės sklype (kadastro Nr. 2901/0011:334, unikalus Nr. 2901-0011-0334) Tilžės g. 155, Šiaulių mieste, panaudos terminą apskaičiuojant vadovaujantis STR 1.12.06:2002 priedo 28.1 papunkčiu, pagal valstybinės panaudos sutarties projekte (pridedama) įrašytas sąlygas.“
.	Pakeisti 2 punktą ir jį išdėstyti taip:
„. Nustatyti, kad 0,4160 ha ploto valstybinės žemės sklypo dalies bendrai naudojamame 0,4329 ha ploto žemės sklype Tilžės g. 155, Šiaulių mieste, vidutinė rinkos vertė, apskaičiuota pagal žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-776-(1.3 E.) „Dėl masinio žemės vertinimo dokumentų patvirtinimo“, yra 86 102 Eur.“
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

